b"\n_START_ARTICLE_\nOlarenwaju Kayode\n_START_SECTION_\nCarrera\n_START_PARAGRAPH_\nKayode va comen\xc3\xa7ar la seva carrera amb el Red Bull Ghana i el febrer de 2010 va signar contracte amb l'ASEC Mimosas. Despr\xc3\xa9s de pocs dies va deixar l'ASEC Mimosas nom\xc3\xa9s per retornar-hi el 20 de maig de 2010._NEWLINE_El 2 de febrer de 2012 Kayode va deixar l'ASEC Mimosas per fitxar pel club su\xc3\xads FC Luzern com a cedit fins al 30 de novembre de 2012._NEWLINE_El mar\xc3\xa7 de 2013 va entrenar-se amb el Dinamo Minsk._NEWLINE_El 12 de setembre de 2013, Kayode va signar un contracte per un any amb el club israeli\xc3\xa0 Maccabi Netanya._NEWLINE_Despr\xc3\xa9s d'una temporada reeixida amb el Maccabi Netanya, en qu\xc3\xa8 va marcar 13 gols i va fer 6 assist\xc3\xa8ncies, Kayode va signar un contracte per quatre anys amb l'FK Austria Wien. El 2 d'agost de 2015, Kayode va marcar amb el seu debut amb l'FK Austria Wien contra l'SC Rheindorf Altach.\n_START_SECTION_\nManchester City i cessi\xc3\xb3 al Girona\n_START_PARAGRAPH_\nEl 17 d'agost de 2017, el Manchester City FC el va fitxar amb un contracte per quatre anys i el va cedir immediatament al Girona FC per la temporada 2017\xe2\x80\x9318._NEWLINE_Kayode va debutar a La Liga el 19 d'agost de 2017, substituint Portu en un empat 2\xe2\x80\x932 a casa contra l'Atl\xc3\xa9tico de Madrid. No va participar gaire durant la primera part de la temporada, cosa que va fer plantejar-se la possible marxa de l'equip durant el mercat d'hivern, el gener de 2018."